Bojxona yuk deklaratsiyasini to‘ldirish tartibi to‘g‘risidagi yo‘riqnomaga o‘zgartirish va qo‘shimchalar kiritish haqida

O‘zbekiston Respublikasi Bojxona kodeksi va “Davlat bojxona xizmati to‘g‘risida”gi Qonunning 6-moddasiga muvofiq O‘zbekiston Respublikasi Davlat bojxona qo‘mitasi qaror qiladi:
 1. O‘zbekiston Respublikasi Davlat bojxona qo‘mitasining 2016-yil 29-fevraldagi 01-02/15-07-son qarori (ro‘yxat raqami 2773, 2016-yil 6-aprel) (O‘zbekiston Respublikasi qonun hujjatlari to‘plami, 2016-y., 14-son, 133-modda) bilan tasdiqlangan Bojxona yuk deklaratsiyasini to‘ldirish tartibi to‘g‘risidagi yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 8-bandda:
 “, shuningdek “Navoiy” erkin iqtisodiy industrial zonasi hududidan olib kirilayotgan” degan so‘zlar chiqarib tashlansin;
 quyidagi mazmundagi xatboshi bilan to‘ldirilsin:
 “Farmatsevtika mahsulotlarini (TIF TNning 30 guruhi) va tibbiy maqsadlar uchun mo‘ljallangan mahsulotlarni (TIF TNning 9018 tovar pozitsiyasi) kelgusida realizatsiya qilish uchun “erkin muomalaga chiqarish (import)” bojxona rejimida olib kiruvchi tashkilotlar ularni BYuDda deklaratsiyalashda majburiy tartibda savdo nomlarini, xalqaro patentlanmagan nomlarini, modellarini, texnik tavsiflarini, dori-darmonlarni chiqarish shakllarini, dozasini, ishlab chiqaruvchisini va ishlab chiqarilgan davlatni ko‘rsatadilar. Bunda, agar bitta BYuDda yuqorida ko‘rsatilgan parametrlardan, hattoki bittasi bo‘yicha farq qiluvchi tovarlar rasmiylashtirilayotgan bo‘lsa, u holda ular turli xil tovarlar sifatida alohida deklaratsiyalanadi.”.
 2. 22-bandda:
 16-kichik band quyidagi mazmundagi o‘n birinchi xatboshi bilan to‘ldirilsin:
 “50” — eksport fakti bo‘yicha.”;
 o‘n birinchi — o‘n to‘qqizinchi xatboshilar tegishli ravishda o‘n ikkinchi — yigirmanchi xatboshilar deb hisoblansin.
 3. O‘zbek tilidagi matnning 25-bandi 45-kichik bandining uchinchi xatboshisidagi “yukni jo‘natuvchi” degan so‘zlar “yukni qabul qiluvchi” degan so‘zlar bilan almashtirilsin.
 4. O‘zbek tilidagi matnning 32-bandi “42,” raqamidan keyin “43,” raqami bilan to‘ldirilsin.
 5. 56-band o‘z kuchini yo‘qotgan deb topilsin.
 6. 80-banddagi “4-bobi” degan so‘zlar “6-bobi” degan so‘zlar bilan almashtirilsin.
 7. 12-ilovada:
 a) 22, 23 va 24-satrlar quyidagi tahrirda bayon etilsin:
 b) quyidagi mazmundagi 611-satr bilan to‘ldirilsin:
 v) quyidagi mazmundagi 75-satr bilan to‘ldirilsin: